李淵

李淵係大唐開國皇帝。未死就讓位畀二仔李世民繼位。佢死後廟號高祖，所以又叫唐高祖。

一生
李淵喺隋朝長安出世，生響官宦世家。佢阿爺李虎喺西魏時曾經做過「太尉」，係開國功臣。其後爵位代代相傳，到李淵嗰代就變成「唐國公」。

佢嗰親表弟隋煬帝楊廣好重用李淵，喺山西太原留守，之但係隋朝地方大亂嗰陣，李淵自己喺太原起兵作反。佢由太原一路打到長安，前後用唔到一年時間。李淵立咗代王楊侑做皇帝，但無耐佢又命令楊侑將帝位傳畀佢，建立大唐。

史書通常寫到李淵好無能，但實際上佢建立大唐嘅時候都做咗好多嘢。啱啱建立唐朝佢就派個仔李世民統一中原，而佢又將隋朝嘅制度繼承落去，只係佢無採用到隋煬帝嘅律例。所以李淵對李世民「貞觀之治」打下咗好重要嘅基礎。

由於李淵對自己繼承人嘅問題一再反覆，導致佢三個仔李建成、李元吉、李世民之間嘅衝突。玄武門之變後李淵將皇帝位讓畀李世民，自己退位為太上皇。

635年，李淵去世，死後諡號太武皇帝，葬喺獻陵。

李淵去世40年後，佢個孫唐高宗李治喺674年改上尊諡號做「神堯皇帝」，相隔80年後，玄孫唐玄宗李隆基喺754年加上尊諡號做「神堯大聖大光孝皇帝」。

屋企

后妃
皇后
竇皇后
妃嬪
萬貴妃
尹德妃
宇文昭儀
莫嬪
孫嬪
崔嬪
楊嬪
小楊嬪
張婕妤
薛婕妤 
郭婕妤
劉婕妤
張美人
楊美人
王才人
魯才人
張寶林
柳寶林
張氏

仔女

仔 
隴西郡公→唐王世子→皇太子→除籍→息隱王→隱太子李建成
敦煌郡公→秦國公→趙國公→秦王→皇太子→太宗李世民
衛懷王李玄霸
姑臧郡公→齊王→除籍→海陵郡王→巢剌王李元吉
楚哀王李智雲
趙王→荊王李元景
魯王→漢王李元昌
酆悼王李元亨
周王李元方
鄭王→徐康王李元禮
宋王→徐王→韓王李元嘉
荊王→彭思王李元則
藤王→鄭惠王李元懿
蜀王→吳王→霍王李元軌
豳王→虢莊王李鳳
漢王→陳王→道孝王李元慶
鄶王→鄧康王李元裕
譙王→舒王李元名
魏王→燕王→魯王李靈夔
許王→江安王李元祥
密貞王李元曉
滕王李元嬰

粗體字係死後先至封贈。

女 
李淵有19個女：
長沙公主
襄陽公主
平陽公主
高密公主
長慶公主
長沙公主
房陵公主
九江公主
廬陵公主
南昌公主
安平公主
淮南公主
真定公主
衡陽公主
丹陽公主
臨海公主
館陶公主
安定公主
常樂公主

大唐皇帝